Hienoa, että pääsit taas mukaan tutkimaan Sanaa.
Tänään puhun epäilyjen voittamisesta ja siitä, -
miten voimme tietää Jumalan tahdon varmuudella.
Donald Trump nimitettiin Yhdysvaltain presidentiksi 20.1.2017.
Pyhä Henki kehotti minua selvästi lentämään Washington D.C:hen -
tapaamaan Trumpia ja siunaamaan häntä.
Minua ei ollut kuitenkaan kutsuttu virkaanasettajaisiin.
Mietin, olinko kuullut ohjeen oikein.
Lentonikin oli peruutettu.
Koin kiusausta jäädä kotiin ja säästää lennon hinta.
Mutta Pyhä Henki johdatti minua toimimaan toisin.
Rukoillessani koin rauhaa ja selvyyttä siitä, että piti mennä.
Niinpä menin, mutta kun olin perillä, virkaanasettajaiset olivat jo ohi.
Saavuin kaksi tuntia tilaisuuden loppumisen jälkeen.
Näin Trumpin ja Pencen kävelevän kadulla rouvineen.
Silloinkin mietin, olinko Herran johdossa.
Kaikki me voimme tuntea kiusausta epäillä.
Silloin on hyvin tärkeää toimia Jaak. 4:7:n ohjeen mukaan: -
olla alamainen Jumalalle ja vastustaa vihollista, niin sen täytyy paeta.
Tein niin. Antauduin Herralle.
Sanoin: "En aio hätäillä. Aion luottaa Sinuun. Sinun tahtosi, ei minun."
Vastustin vihollista, joka syytti minua ajan haaskauksesta ja hörhöilystä.
Käännyin Jumalan puoleen ja pyysin viisautta Jaak. 1:5:n mukaan.
"Mutta jos joltakin teistä puuttuu viisautta, anokoon sitä Jumalalta, -
joka antaa kaikille alttiisti ja soimaamatta, -
niin se hänelle annetaan." Miten Jaakob saattoi luvata noin?
Uuden liiton ensimmäisen lupauksen mukaanhan -
Herra laskee sanansa mieleemme ja kirjoittaa ne sydämeemme.
Kun Jumala kirjoittaa sydämeemme, hän ei kirjoita kivitauluihin, -
jotka olivat liitonarkissa ja jotka vain ylipappi sai nähdä kerran vuodessa.
Ei, vaan Jumala kirjoittaa aktiivisesti sydämeemme päivittäin ja hetkittäin.
Kun hän kirjoittaa sydämeemme, saamme asiasta täyden varmuuden.
Jumala itse kirjoittaa sydämeemme. Se on kallisarvoista.
Joskus taas kuulet Jumalan antavan tiedon tai viisauden sanan.
1. Kor. 12:ssa kerrotaan, -
millä tavoin Pyhä Henki puhuu meille, jotta toiset saavat apua.
Palaan nyt kertomukseeni Trumpista. Pyysin Herralta viisautta.
Hän rohkaisi minua menemään mukaan illan tanssiaiskutsuille.
Sellaisten hinta oli 1700 euroa.
Minulla ei ollut niin paljon rahaa eikä smokkia mukana.
Mutta Herra kehotti menemään johonkin tanssiaisista.
Minulla oli pikkutakki ja solmio ja tottelin Herraa.
Menin jonottamaan. Tarjolla oli myös 60 dollarin seisomapaikkoja.
Sain myös selville, ettei smokki ollutkaan pakollinen.
Kun jonotin, VIP-jonoa hoitava rouva viittilöi minua luokseen.
Kysyin, tarkoittiko hän minua. Hän vastasi: "Sinun pitäisi olla täällä."
Kysyin: "Oletko varma? Minulla ei ole kutsua."
Hän vastasi: "Sinun pitäisi olla täällä." Miksi hän sanoin näin?
Se oli enkeleiden vaikutusta. Puhun ensi kerralla siitä, -
että Raamatun mukaan enkelit on lähetetty meitä auttamaan.
Mitä tarkemmin seuraamme Pyhän Hengen johdatusta, -
sitä enemmän saamme olla yhteis- työssä Jumalan enkelten kanssa.
Emme itse junaile mitään, vaan Jumala lähettää enkelinsä avuksi.
Enkeli vaikutti tuon naisen käytökseen.
Riivaajatkin voivat vaikuttaa ihmisiin houkuttelemalla heitä kiusauksiin.
Enkeleiden vaikutus taas on hyvä. He auttavat meitä tekemään sitä, -
mihin Jumala on meidät kutsunut. Enkelit vaikuttivat tuohon naiseen, -
koska hänellä ei ollut mitään syytä kutsua minua VIP-jonoon.
Menin VIP-jonoon, eikä se maksanut mitään.
Perääni tuli seisomaan suurikokoinen pitkä mies.
Hänen perässään seisoi New Yorkin entinen pormestari Rudy Giuliani.
Pyhä Henki oli puhunut minulle puoli vuotta aiemmin.
Puhuin silloin Israelissa ystäväni Jan Willem van der Hoevenin kanssa.
Jan lounastaa pääministeri Benjamin Netanjahun kanssa säännöllisesti.
He puhuvat siitä, mitä Jumalan Sana sanoo Israelista.
Rohkaisin Jania kertomaan Trumpille, mitä Sanassa sanotaan Israelista -
ja siitä, miten kansojen tulisi suhtautua Israeliin.
Kun rohkaisin häntä toimimaan niin, -
sain tiedon sanan sekä uskon Pyhältä Hengeltä.
Sanoin: "Herra sanoi minulle juuri, että minä tapaan Trumpin ensin.
Tapaan Rudy Giulianin ja hänen kauttaan pääsen Trumpin puheille."
Seisoin siis jonossa Washington D.C:ssä -
Giulianin ja hänen henkivartijansa edessä.
Tuli minun vuoroni kävellä metallinpaljastimen läpi, -
mutta sanoin heille: "Olkaa hyvä, menkää te ensin."
Henkivartijan mielestä olin niin kohtelias, -
että hän viittasi minua menemään Giulianin jälkeen, -
vaikka normaalisti hänen olisi kuulunut kulkea Giulianin kannoilla.
Astuin sisään heidän kanssaan ja juttelin Rudyn kanssa.
Sanoin, että minua kosketti se, kun Giuliani oli kertonut, -
että Trump oli vuosikausia pitänyt salaa huolta tuhansista New Yorkin -
puhtaanapitolaitoksen työntekijöiden, veteraanien, poliisien ja palomiesten -
perheiden erityistarpeista kuten leikkauksista.
En ollut tiennyt siitä, ja minua kosketti, kun Rudy oli siitä puhunut.
Menin tanssiaissaliin. Mietin, mitä tehdä seuraavaksi.
Silloin joku sanoi takaani etelä- afrikkalaisella aksentilla: "Rory!"
Takanani seisoi Rodney Howard-Browne. Tervehdin häntä.
Rodney esitteli minut miehelle nimeltä Guillermo Maldonaldo.
Yhtäkkiä sain pitkän profetian Guillermo Maldonaldolle.
En tiennyt hänestä mitään. Olin vain kuullut hänestä Norjan ystäviltä.
Guillermo kysyi Rodneyltä, tunsiko hän minut.
Rodney vakuutti hänelle, että tunsi minut ja että olin luotettava.
Pastori Maldonado sai siunauksen.
Rodney kysyi minulta, olinko menossa seuraavan päivän rukouskokoukseen.
Vastasin, etten ollut kuullut koko rukouskokouksesta.
Rodney kehotti minua menemään sinne.
Meillä on molemmilla uskon lahja, joten emme miettineet yksityiskohtia.
Jos Jumala kutsuu johonkin, hän huolehtii sinne pääsystä.
Noudatin Hengen kehotusta ja menin seuraavana päivänä rukoushetkeen.
Paikalla oli satoja poliiseja sekä FBI:n ja CIA:n väkeä.
Oli mahdotonta livahtaa sisään. Vieraslista oli laadittu aikoja sitten.
Olin siellä lapsenomaisessa uskossa. Sitten näin jotain erikoista.
Täytyy kiinnittää huomiota siihen, mitä Pyhä Henki näyttää.
Näin erään naisen huutavan agentille, kun ei päässyt sisään.
En tavallisesti koske salaisen palvelun miehiin, -
mutta koin kehotusta laskea käteni hänen olalleen.
Sanoin: "Eipä ole helppo työ sinulla."
Pyhä huumori avaa Herran johdossa usein hänen mielisuosionsa ovia.
Hän vastasi: "Totta. Ei tämä ole helppo homma."
Sitten hän ohjasi minut kadun toiselle puolelle lähemmäksi kokouspaikkaa.
Normaalisti hän ei olisi antanut minulle mitään etuoikeuksia.
Siinäkin oli kyse enkelin vaikutuksesta.
Menin hänen osoittamalleen paikalle.
Talosta tuli ulos nainen, jolle oli annettu tiedon sana, -
että ulkona odotti vieras, jolle hänen piti antaa VIP-kulkulupa.
Hän kysyi nimeäni.
Hän oli kuullut saamastani profetiasta, -
että WTC-tornit romahtaisivat lentokoneiden törmäyksestä.
Hän antoi minulle VIP-kortin, -
ja paikkani oli muutaman metrin päästä Trumpista ja Pencestä.
Jumala antoi minulle profetian varapresidentti Penceä varten.
Olin kirjoittanut sen ylös. Salaisen palvelun mies ojensi sen hänelle.
Kokouksen jälkeen Mike Pence tuli kiittämään minua.
Sain siunata häntä Herran nimessä.
Hän kiitti minua nimeltä. En ollut tavannut häntä ennen.
Olin allekirjoittanut profetian ja lisännyt paperiin kuvan perheestäni.
Mutta Pyhä Henki oli sanonut, että tapaisin Donald Trumpin.
Paikkani oli kyllä hänen lähellään, mutta Pyhä Henki johti eri tavalla.
Selkäni on kyllä parantunut, mutta minun täytyy yhä kuntouttaa sitä.
Istun mieluummin pehmeällä kuin kovalla tuolilla.
Huomasin salin perällä oikein pehmeän näköisiä tuoleja.
Olisin halunnut mennä sinne istumaan.
Pyhä Henki käytti tuota luonnollista toivettani.
Sain selkeän vaikutelman Herralta, että sinne piti mennä istumaan.
Herra sai huomioni puolelleen luonnollisella tavalla.
Olin avoin johdatukselle ja lähdin sinne istumaan.
Koko tuolirivi oli tyhjänä.
Kokouksen lopulla Trump ja Pence alkoivat vaimoineen tehdä lähtöä.
He kulkivat aivan sen paikan ohi, jossa istuin.
Nousin ylös, presidentti tuli luokseni. Puristin hänen kättään.
Siunasin häntä Herran nimessä.
Melania, joka oli itkenyt ylistyksen aikana, tuli myös siunattavaksi.
Donald Trump antoi elämänsä Herralle puolitoista vuotta sitten.
Ystäväni Hans Mannegren on johtavassa asemassa -
Franklin Grahamin järjestössä Samaritan's Purse.
Hanskin oli paikalla. Hän kertoi, -
että Donald Trump oli polvistunut Franklin Grahamin seurassa -
ja pyytänyt Herralta syntejään anteeksi.
Trump on vielä nuori uskossa ja tarvitsee kipeästi rukouksiamme.
Jumala aloittaa meissä työnsä siitä tilasta, jossa olemme.
Saatamme sanoa epäviisaita asioita. Pyhältä Hengeltä menee aikaa -
muuttaa se piirre. Tämä pätee meihin kaikkiin, -
joten rukoillaan veljen puolesta. En sano siitä asiasta enempää.
Tämän ohjelman ohjaaja kysyi minulta ennen ohjelman alkua, -
mitä maailmassa nykyään tapahtuu.
Mielestäni nykyään puhutaan suorempaan.
Ei puhuta enää niin poliittisesti korrektisti tai kohteliaasti kuin ennen.
Suora puhe on meille uskovillekin tärkeää.
Meidän on aika sanoa suoraan totuus siitä, -
etteivät ihmiset pääse taivaaseen kuulumatta Herralle Jeesukselle.
Jumala ei tahdo kenenkään joutuvan itsestään eroon, kadotukseen.
Hän tahtoo ihmisten pelastuvan.
Mennään nyt pääasiaan.
Haluan lukea Jaak. 1:5-8:sta epäilevyydestä ja uskosta.
Tässä puhutaan viisaudesta, mutta kaikki Pyhän Hengen lahjat -
otetaan vastaan tai torjutaan tässä mainituilla periaatteilla.
"Jos joltakin teistä puuttuu viisautta, [tiedon sanojen, -
tai parantamisen tai profetian lahjaa], anokoon sitä Jumalalta, -
joka antaa kaikille alttiisti ja soimaamatta... -
mutta anokoon uskossa [Jumalan lupauksiin]."
Jumala on luvannut antaa meille viisautta ja ohjeita, kun pyydämme.
Uuden liiton toisen lupauksen mukaan hän on meidän Jumalamme.
Hän on Jehova Rafa, parantajamme, Jehova Jire, huolenpitäjämme.
Hän on Jehova Tsidkenu, vanhurskautemme.
Hän haluaa antaa meille vanhurskauden, paranemisen, -
uskon ja rauhan. Meidän pitää vain ottaa vastaan.
Sanoin äsken ohjelman ohjaajalle: Kaikki tuo liittyy ilmestykseen.
Kun tunnemme Jumalan lupaukset ja luotamme niihin, -
saamme enemmän ilmestystä ja uskoa.
Usko Jumalan lupauksiin ja hänen muuttumattomaan luonteeseensa -
on vastaanottamisen avain.
Jumala tahtoo parantaa, eikä parantumista tarvitse kerjätä.
"Hänen haavainsa kautta te olette paratut." (1. Piet. 2:24) Miten niin?
Koska myös uusi liitto on hänen haavojensa kautta.
Uuden liiton toinen lupaus sanoo: "Minä olen teidän Jumalanne -
kaikessa, mitä olen. Te olette kansani, jonka tahdon parantaa ja pelastaa -
ja josta tahdon pitää huolta. Tahdon antaa kaiken."
Tämä on totuus ja Jumalan tahto.
Jeesus paransi jokaisen sairaan, joka hänen luokseen tuli.
Jumala on sama eilen, tänään ja iankaikkisesti.
Jeesus sanoi, että meille oli parempi, että hän palasi Isän luo.
Saisimme saman Pyhän Hengen kuin hän. "Totisesti totisesti, -
...joka uskoo minuun, myös hän on tekevä niitä tekoja, joita minä teen, -
ja suurempiakin..." Jumala tahtoo meidän saavan selville, -
miten hän täsmälleen ottaen haluaa toimia.
Hän toimii aina henkilökohtaisesti eikä saman kaavan mukaan.
Ota selville Jumalan ohjeet ja johdata ihmisiä parantumaan.
Sitten puhun epäilevyydestä.
Niin Jumala oli luvannut.
"Mutta anokoon uskossa." Uskossa mihin? Omaan uskoosiko?
Omaan kykyysi rukoilla tai siihen, mitä tunnustat? Ei!
On kyse uskosta Jumalan muuttumattomaan luonteeseen -
ja hänen lupauksiinsa. Se on hänen tahtonsa.
Mutta epäilijät eivät saa mitään.
"Mutta anokoon uskossa, ollenkaan epäilemättä..."
Jos epäilemme, olemme epävakaita, häilyväisiä.
Tässä mikrofonissa on johto.
Jos tämä olisi puutarhan vesiletku eikä mikrofoni, -
mitä tapahtuu, jos käännän letkun kaksinkerroin? Veden tulo lakkaa.
Jos luotamme Herraan mutta lisäksi epäilemme, onko oikea hetki, -
olemmeko kelvollisia tai onko tämä Jumalan tahto, -
tai jos epäilemme hänen lupauksiaan, emme saa mitään.
Miten epäilevyydestä vapautuu? Minäkin epäilin.
Minulla oli astma, 21 allergiaa, veritulppia, -
munuaiskiviä, rappeuttava silmäsairaus.
Voisin jatkaa listaa. Selkänikamatkin murtuivat.
Herra on parantanut minut noista kaikista. Enää on vaivoja jalassa.
Sieltä leikattiin pois laskimotukos, jottei tukos mene aivoihin.
Minun täytyy pitää jalkoja koholla 20 min. päivässä veren kiertämiseksi.
Kaiken muun Jumala on parantanut kokonaan. Valtava siunaus.
Eräs Jumalan mies otti nimittäin asian kerran esille. Hän kysyi: -
"Uskotko, että Jumala tahtoo sinut parantaa?" Vastasin: "Totta kai."
"Uskotko, että hän tahtoo parantaa sinut tänään?" Sanoin: "En tiedä."
Tajusin silloin, että epäilin Jumalaa ajoituksen suhteen.
Tein parannusta. Sanoin: "Herra, annan sinulle epäilyni.
Haluan ottaa vastaan paranemisen." Sitten mietiskelin sanankohtia.
Minun piti nähdä Sanasta, että Jeesus paransi kaikki hänen luokseen tulleet.
Hän on sama tänäänkin ja parantaa edelleen.
Me vain rukoilemme hänen nimessään ja häntä edustaen.
Kun ymmärsin Sanan opetuksen, aloin parantua sairauksista.
Molemmissa silmissäni oli parantumaton harmaakaihi.
Olin Israelissa palvelemassa erään miehen kanssa.
Hän sai tiedon sanat: "Jollain läsnäolijalla on harmaakaihi.
Paranet juuri nyt." Silmäni paranivat heti. Jumala on ihana!
Kerran palvelin Rachael Havupalo -nimisen naisen kanssa.
Olimme Turussa. Olin auttanut Rachaelia joissain asioissa.
Hän oli palvelemassa paranemis- kokouksessa Martinkirkossa.
Hän sai tiedon sanat ja puhui ihanalla Texasin korostuksella.
"Joku täällä olevista sanoi Herralle aamulla, -
että haluaa parantua astmasta. Jumala sanoo, että olet parantunut."
Kyse oli minusta. Paranin astmasta enkä tarvitse enää lääkitystä.
Minulla oli vahvat astmalääkkeet. Muuten olisin haukkonut henkeäni.
Herra sanoo: "Luota minuun. Luota minun Sanaani.
Olen sama eilen, tänään ja iankaikkisesti. Tahdon auttaa sinua.
Tahdon parantaa sinut. Tule!"
Ei sinun tarvitse kokea syyllisyyttä siitä, jos olet vielä sairas.
Selkäni oli kipeä 20 vuotta. Sen puolesta rukoiltiin monta kertaa, -
mutta mitään ei tapahtunut. Miksi?
Koska en ollut vakuuttunut siitä, että Jumala tahtoi parantaa heti.
Siksi Raamatussa sanotaan: "Nyt on pelastuksen päivä."
Pelastus on kreikaksi sozo, hepreaksi Jeshua, sama sana kuin Jeesus.
"Nyt on Jeshuan päivä. Nyt on paranemisen ja vapautuksen päivä.
Nyt on anteeksiannon päivä. Nyt saat kaiken, mitä tarvitset." Se on totta.
Rukoilen tässä välissä puolestasi.
Kiitos, että autat veljiä ja sisaria juuri nyt, jos heillä on epäilyksiä.
Annamme epäilykset sinulle. Vastus- tamme vihollista Jeesuksen nimessä.
Olet sama eilen, tänään ja ikuisesti. Kiitos, että autat ystäviä -
uskomaan Sanaasi, että sinun haavoissasi olemme parannetut.
Jeesuksen nimessä aamen.
Miten sitten voimme tietää Jumalan tahdon varmuudella?
Room. 12:1-2:ssa kerrotaan käsittääkseni parhaiten, -
miten Jumalan tahto voidaan tuntea.
Sitten luen Jaak. 5:17:n, jossa opetetaan tuntemaan Jumalan viisaus.
Näin meidän on toimittava joka päivä.
Vanhalla testamentilla on merkitystä edelleen, -
mutta se on vain varjoa uuden liiton siunauksista.
Mooseksen lain mukaan piti joka päivä uhrata uhri.
Meidän ruumiimme, Pyhän Hengen temppeli, -
tulee antaa elävänä uhrina Herralle joka päivä.
Anna uhrina Jumalalle oma tahtosi, mielesi, kehosi ja ajattelusi.
"Mielemme uudistuksen kautta."
Luottamus, epäusko tai niiden välillä häilyminen sijaitsevat mielessämme.
"Älkää mukautuko tämän maailman- ajan mukaan, vaan muuttukaa -
vaan muuttukaa mielenne uudistuksen kautta, tutkiaksenne..."
Kokemuksen kautta voimme tutkia, -
"...mikä on Jumalan tahto, mikä hyvää ja otollista ja täydellistä."
Jumalan hyvä tahto on, että odotamme hänen edessään viisautta.
Kysymme kuin ravintolan tarjoilija Herralta, oliko vielä muuta.
Otollinen tarkoittaa sitä, minkä Jumala hyväksyy.
Täydellistä on elää Jeesuksen tavoin kysyen Pyhältä Hengeltä, -
mitä tulee milloinkin sanoa ja tehdä, ja toimia niin.
Luen lopuksi Jaak. 3:17:n, jossa kerrotaan mielestäni parhaiten, -
miten erotetaan taivaallinen viisaus.
Kylvetään rauhassa ja niitetään vanhurskauden sato. Siunausta!
Hei, olen saanut rohkaista sinua Sanalla täällä TV7:ssä.
TV7 opettaa Sanaa hyvin suoraselkäisesti.
2. Kor. 8:ssa kerrotaan, miten ahdingossa olevatkin antoivat ilolla.
2. Kor. 9:ssä sanotaan, että ne jotka niukasti kylvävät, niukasti niittävät, -
mutta ne jotka runsaasti kylvävät, myös runsaasti niittävät.
Kun annat lahjasi tähän työhön, kylvät hyvään maahan.
Jumala pitää myös sinusta huolen.
Suomennos: Annamari Kortelainen